
[bookmark: AISKINAMASIS_RASTAS]ŠILUTĖS RAJONO SAVIVALDYBĖS SPORTININKŲ SKATINIMO TVARKOS APRAŠAS

I SKYRIUS
BENDROSIOS NUOSTATOS

1. Šilutės rajono savivaldybės sportininkų skatinimo tvarkos aprašas (toliau – Aprašas) nustato savivaldybės sportininkų ir trenerių, kūno kultūros mokytojų apdovanojimą ir skatinimą.
2. Tikslas – skatinti geriausius savivaldybės sportininkus, jų trenerius, kūno kultūros mokytojus, pasiekusius aukštų rezultatų.
3. Lėšos apdovanojimams skiriamos iš savivaldybės biudžeto Ugdymo kokybės ir sporto plėtros programos.
4. Sporto taryba siūlymus dėl sportininkų ir juos rengusių trenerių, kūno kultūros mokytojų apdovanojimo ir skatinimo teikia Savivaldybės merui.
5. Sportininkams ir treneriams skatinimo premijos įteikiamos einamųjų metų pabaigoje.

II SKYRIUS
 ATRANKOS KRITERIJAI KANDIDATŲ APDOVANOJIMAMS GAUTI

6. Skatinimo premijos sportininkams ir jų treneriams skiriamos už aukštus sportinius pasiekimus Lietuvos, Europos, Pasaulio čempionatuose ir Olimpinėse žaidynėse.
7. Sporto įstaigų, sporto klubų vadovai privalo pateikti asmenų, kurie pretenduoja gauti premiją, sąrašą ir dokumentus, įrodančius varžybų rangą (varžybų nuostatai, protokolai). Dokumentai pateikiami Šilutės rajono savivaldybės administracijai iki einamųjų metų gruodžio 1 d.
8. Jeigu sporto šakų tarptautinės organizacijos ir (ar) respublikinės federacijos nėra pasirašiusios ir nesilaiko Pasaulio antidopingo kodekso, šių sporto šakų sportininkams ir jų treneriams skatinamosios premijos gali būti skiriamos tik atskiru Sporto tarybos sprendimu (skirti / neskirti). Sporto taryba gali sumažinti skatinimo premiją iki 50 % atsižvelgiant į varžybų rangą. 
9. Komandinių žaidimų sporto šakos, kurioms yra skiriamos skatinimo premijos, yra tos, kuriose neorganizuojamos individualios varžybos.

III SKYRIUS 
PINIGINIŲ PRIZŲ SKYRIMO TVARKA

10. Piniginiai prizai skiriami už pasiektus rezultatus sporto varžybose.
11. Apdovanojimai už individualius ir komandinius pasiekimus:
11.1 Olimpinių žaidynių prizininkai apdovanojami:
11.1.1. Suaugusieji: pirma vieta – 600 Eur, antra vieta – 500 Eur, trečia vieta – 400 Eur piniginiu prizu;
11.1.2. Jaunimo: pirma vieta – 450 Eur, antra vieta – 350 Eur, trečia vieta – 300 Eur piniginiu prizu;
11.1.3. Paralimpinių žaidynių prizininkai apdovanojami: pirma vieta – 600 Eur, antra vieta – 500 Eur, trečia vieta – 400 Eur piniginiu prizu.
11.2. Olimpinių sporto šakų:
11.2.1. Pasaulio suaugusiųjų čempionatų prizininkai apdovanojami: pirma vieta – 500 Eur, antra vieta – 400 Eur, trečia vieta – 300 Eur piniginiu prizu;
11.2.2. Europos suaugusiųjų čempionatų prizininkai apdovanojami: pirma vieta – 400 Eur, antra vieta – 300 Eur, trečia vieta – 250 Eur piniginiu prizu;
11.2.3. Lietuvos Respublikos suaugusiųjų čempionatų prizininkai apdovanojami: pirma    vieta – 270 Eur, antra vieta – 230 Eur, trečia vieta – 170 Eur piniginiu prizu;
11.2.4. Pasaulio jaunimo čempionatų prizininkai apdovanojami: pirma vieta – 400 Eur, antra vieta – 300 Eur, trečia vieta – 250 Eur piniginiu prizu;
11.2.5. Europos  jaunimo čempionatų prizininkai apdovanojami: pirma vieta – 300 Eur, antra vieta – 250 Eur, trečia vieta – 220 Eur piniginiu prizu;
11.2.6. Lietuvos Respublikos jaunimo čempionatų prizininkai apdovanojami: pirma vieta – 150 Eur, antra vieta – 120 Eur, trečia vieta – 100 Eur piniginiu prizu;
11.2.7. Pasaulio jaunių čempionatų prizininkai apdovanojami: pirma vieta – 220 Eur, antra vieta – 170 Eur, trečia vieta – 120 Eur piniginiu prizu;
11.2.8. Europos jaunių čempionatų prizininkai apdovanojami: pirma vieta – 180 Eur, antra vieta – 140 Eur, trečia vieta – 100 Eur piniginiu prizu;
11.2.9. Žaidimų sporto šakų komandos, iškovojusios Lietuvos Respublikos suaugusiųjų čempionatuose prizines vietas, apdovanojamos:
11.2.9.1. aukščiausioje sporto šakos lygoje: pirma vieta – 3400 Eur, antra vieta – 2900 Eur, trečia vieta – 2400 Eur piniginiu prizu;
11.2.9.2. žemesnėse lygose: antroje pagal pajėgumą lygoje – 20 proc. mažiau, trečioje pagal pajėgumą lygoje – 40 proc. mažiau. 
11.3. Neolimpinių sporto šakų:
11.3.1. Pasaulio suaugusiųjų čempionatų prizininkai apdovanojami: pirma vieta – 300 Eur, antra vieta – 250 Eur, trečia vieta – 200 Eur piniginiu prizu;
11.3.2. Europos suaugusiųjų čempionatų prizininkai apdovanojami: pirma vieta – 250 Eur, antra vieta – 200 Eur, trečia vieta – 150 Eur piniginiu prizu;
11.3.3. Lietuvos suaugusiųjų čempionatų prizininkai apdovanojami: pirma vieta – 170 Eur, antra vieta – 120 Eur, trečia vieta – 80 Eur piniginiu prizu;
11.3.4. Pasaulio jaunimo čempionatų prizininkai apdovanojami: pirma vieta – 220 Eur, antra vieta – 150 Eur, trečia vieta – 100 Eur piniginiu prizu;
11.3.5. Europos jaunimo čempionatų prizininkai apdovanojami: pirma vieta – 150 Eur, antra vieta – 100 Eur, trečia vieta – 80 Eur piniginiu prizu;
11.3.6. Žaidimų sporto šakų komandos, iškovojusios Lietuvos Respublikos suaugusiųjų čempionatuose prizines vietas, apdovanojamos (aukščiausioje ir antroje pagal pajėgumą lygose): pirma vieta – 1000 Eur, antra vieta – 800 Eur, trečia vieta – 600 Eur piniginiu prizu.
11.4. Neįgalūs sportininkai:
11.4.1. Pasaulio pirmenybių prizininkai apdovanojami: pirma vieta – 200 Eur, antra vieta – 150 Eur, trečia vieta – 100 Eur piniginiu prizu;
11.4.2. Europos pirmenybių prizininkai apdovanojami: pirma vieta – 180 Eur, antra vieta – 120 Eur, trečia vieta – 80 Eur piniginiu prizu;
11.4.3. Lietuvos Respublikos pirmenybių prizininkai apdovanojami: pirma vieta – 100 Eur, antra vieta – 80 Eur, trečia vieta – 50 Eur piniginiu prizu.
11.5. Olimpinių sporto šakų nacionalinės rinktinės nariai:
11.5.1. Suaugusiųjų rinktinės nariai apdovanojami 250 Eur piniginiu prizu;
11.5.2. Jaunimo rinktinės nariai apdovanojami 130 Eur piniginiu prizu. 
[bookmark: _GoBack]11.6. Paralimpinių sporto šakų rinktinės nariai:
11.6.1. Suaugusiųjų rinktinės nariai apdovanojami 220 Eur piniginiu prizu. 
11.7. Treneriams, kūno kultūros mokytojams už auklėtinių pasiektus rezultatus skiriamas piniginis prizas yra tokio pat dydžio kaip prizininko, t. y. 100 proc. jo auklėtiniui skiriamo prizo dydžio.
11.8. Sporto šakų, nepatenkančių į šį Aprašą, atstovai – sportininkai ir treneriai, kūno kultūros mokytojai – už pasiektus aukštus sportinius rezultatus gali būti apdovanojami Savivaldybės dovanomis. Savivaldybės dovanos skiriamos Sporto tarybos teikimu mero potvarkiu.
[bookmark: _Hlk89677946][bookmark: _Hlk89677810]11.9. Atskiru Šilutės rajono savivaldybės Sporto tarybos sprendimu, už aukštus sportinius pasiekimus Pasaulio ir Europos žaidynėse gali būti skiriamas piniginis prizas iki 500 Eur. 
12. Jeigu per metus sportininkas laimėjo keliose Apraše minimose varžybose, tai bendra apdovanojimų suma negali viršyti aukščiausio apdovanojimo.

IV SKYRIUS 
BAIGIAMOSIOS NUOSTATOS

13. Tvarkos aprašo įgyvendinimą koordinuoja Šilutės rajono savivaldybės administracija.
14. Šis tvarkos aprašas gali būti keičiamas Šilutės rajono savivaldybės tarybos sprendimu. 

